
PANEVĖŽIO MIESTO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI
                     2019 METŲ VEIKSMŲ PLANO ATASKAITA

         
        Panevėžio miesto savivaldybės neformaliojo suaugusiųjų švietimo ir tęstinio mokymosi 2019–2021 m. veiksmų planas (toliau – Veiksmų planas) skirtas Panevėžio miesto plėtros 2014–2020 metų strateginio plano 2.1 tikslo „Užtikrinti aukštą švietimo paslaugų kokybę ir skatinti jaunimo užimtumą“ 2.1.1.7 priemonei „Plėsti suaugusiųjų neformaliojo švietimo paslaugas“ pasiekti ir Lietuvos Respublikos neformaliojo suaugusiųjų švietimo ir tęstinio mokymosi įstatymui įgyvendinti. Lietuvos Respublikos Seimo patvirtintoje valstybės pažangos strategijoje „Lietuva 2030“ numatytas sumanios visuomenės pažangos rodiklis, atskleidžiantis mokymosi visą gyvenimą lygį visuomenėje. 2020 m. siekiama, kad pagal šį rodiklį Lietuva užimtų 18, o 2030 m. ne žemesnę kaip 17 vietą tarp visų Europos Sąjungos šalių (dabar Lietuva yra 21 vietoje ir lenkia tik Bulgariją, Lenkiją, Slovakiją, Vengriją, Kroatiją). Neformalųjį suaugusiųjų švietimą Lietuvoje reglamentuoja Lietuvos Respublikos neformaliojo suaugusiųjų švietimo įstatymas. 
        Veiksmų plano paskirtis – plėtoti neformalųjį suaugusiųjų švietimą ir tęstinį mokymąsi Panevėžio miesto savivaldybėje, sudaryti sąlygas suaugusiesiems mokytis visą gyvenimą. Siekiama tęsti 2018 m. įgyvendintą neformaliojo suaugusiųjų švietimo ir tęstinio mokymosi Panevėžio miesto savivaldybėje veiksmų planą – kurti darniai veikiančią suaugusiųjų neformaliojo švietimo ir tęstinio mokymosi sistemą Panevėžio mieste.
        Veiksmų plano tikslas – kurti darniai veikiančią suaugusiųjų neformaliojo švietimo ir tęstinio mokymosi sistemą Panevėžio mieste.
        Veiksmų plano uždaviniai:
· sudaryti sąlygas suaugusiųjų bendrosioms kompetencijoms ugdyti ir formuoti teigiamas mokymosi visą gyvenimą nuostatas;
· sudaryti sąlygas suaugusiesiems įgyti kompetencijų, svarbių sėkmingai profesinei karjerai;
· sudaryti palankias sąlygas vyresnio amžiaus panevėžiečiams tenkinti savišvietos, meninius ir kultūrinius poreikius;
· telkti suaugusiuosius savanoriškai veiklai ir skatinti būti aktyviais demokratinės visuomenės piliečiais – dalyvauti  bendruomenės gyvenime atstovaujant socialinius, kultūros, ekonomikos, aplinkos apsaugos ir kt. interesus; 
· informacijos, skirtos motyvuoti suaugusiuosius dalyvauti mokymesi visą gyvenimą, prieinamumo didinimas. 
        Kuriant veiksmų plano 2019-2021m.  tikslus, uždavinius, priemones dalyvavo Panevėžio neformaliojo suaugusiųjų švietimo koordinacinė grupė, Panevėžio švietimo centras, Trečiojo amžiaus universiteto Panevėžio fakultetas, Panevėžio miesto savivaldybės visuomenės sveikatos biuras, Panevėžio suaugusiųjų ir jaunimo mokymo centras,  Panevėžio miesto savivaldybės administracijos Švietimo ir jaunimo reikalų skyrius, Panevėžio miesto savivaldybės viešoji biblioteka, Lietuvos moterų lygos Panevėžio skyrius, Liekupio, „Už upės“ bendruomenės, Panevėžio politikių klubas „Veiklios moterys“, asociacija ,,Tautos skydas“, Lietuvai pagražinti draugijos Panevėžio skyrius, Panevėžio muzikos mokykla, Panevėžio Margaritos Rimkevičaitės profesinio rengimo centras.

                                   2019  metais įvykdyta veikla ir pasiekti rezultatai
	Tikslas – kurti darniai veikiančią suaugusiųjų neformaliojo švietimo ir tęstinio mokymosi sistemą Panevėžio mieste.

	2019 m. uždaviniai, priemonės, veiklos
	Rezultatas

	1 uždavinys. Sudaryti sąlygas suaugusiųjų bendrosioms kompetencijoms ugdyti ir formuoti teigiamas mokymosi visą gyvenimą nuostatas.


	Priemonės 

	1.1. Atlikti neformaliojo suaugusiųjų mokymosi poreikių tyrimą.
	Įgyvendinta 2019 m. 
Rezultatas:  atliktas tyrimas padėjo įvertinti suaugusiųjų mokymų poreikį, palyginti su pasiūla.
Tyrimo imtį sudarė 94,4 proc. moterų ir 5,6 proc. vyrų. Analizuojant tyrimo duomenis pagal amžiaus grupes, nustatyta, kad didžiausią dalį (32,7 proc.) tyrimo dalyvių sudarė 61 ir daugiau metų turintys panevėžiečiai. Daugiau nei penktadalio (20,9 proc.) tyrimo dalyvių amžius yra 56-60 metų, 16 proc. apklaustųjų - 51-55  metų, kas dešimtas dalyvis (10,8 proc.) – 46-50 metų amžiaus. Tyrimo dalyviai neformalųjį suaugusiųjų švietimą supranta kaip mokymąsi,  lavinantį kūrybines galias ir gebėjimus, skatinantį tapti aktyviu visuomenės nariu, įgyjančiu ir tobulinančiu bendrąsias ir profesines kompetencijas. Suaugusieji dalyvauja edukaciniuose renginiuose siekdami  gilinti  savęs pažinimo, sveikatinimo/sveikos gyvensenos, konfliktų valdymo, pozityvaus bendravimo ir streso valdymo kompetencijas.

	1.2. Parengti informaciją apie suaugusiųjų mokymosi galimybes Panevėžio mieste:  institucijas, organizacijas bei jų teikiamas paslaugas ir pristatyti informaciją apie suaugusiųjų mokymosi galimybes Panevėžyje įvairioms organizacijoms/įstaigoms, vietos bendruomenėms.
	Veikla numatyta 2020-2021 m. 

	1.3. Parengti ir įgyvendinti suaugusiųjų neformaliojo švietimo programas, skirtas kalbų, kompiuterinio, finansinio raštingumo, sveikos gyvensenos gebėjimams gilinti.
	Įgyvendinta 2019 m. ir pagal poreikį veiklos bus tęsiamos 2020 m. 
Rezultatas: Panevėžio miesto savivaldybės viešoji biblioteka parengė ir įgyvendino suaugusiųjų kompiuterinio raštingumo programas. Buvo sudaryta 41-a kompiuterinio raštingumo ir interneto pradžiamokslio grupė, įvyko 358 užsiėmimai, kuriuose mokėsi 289 panevėžiečiai. Panevėžio  švietimo centras sudarė 2 vyresnio amžiaus klausytojų grupes ir vykdė  teorinius-praktinius mokymus, kuriuose dalyvavo 28 klausytojai.
Panevėžio  švietimo centras sudarė 7 anglų kalbos  klausytojų grupes, įvyko 40 val. teoriniai-praktiniai mokymai, kuriuose dalyvavo 79 klausytojai, o 3  klausytojų grupėms vyko 65 val. teoriniai-praktiniai mokymai, kuriuose dalyvavo 36 klausytojai.
Panevėžio miesto savivaldybės visuomenės sveikatos biuras vykdė šiuos projektus: „Judėjimas ir švari aplinka = mūsų sveikata“ (rugsėjo mėn., 12 renginių, 418 dalyvių), „Judėsi – laimėsi“ (rugpjūčio - rugsėjo mėn., 10 renginių, 487 dalyviai), „Sveikatos stiprinimo ruduo Panevėžyje“ (rugsėjo - lapkričio mėn., 19 renginių, 4402 dalyviai), „Mes už blaivų ir aktyvų Panevėžį“ (birželio–spalio mėn., 7 renginiai, 600 dalyvių).
ES projektas „Sveikos gyvensenos skatinimas Panevėžio mieste“(pilates treniruotės - 32 užsiėmimai, 760 dalyvių,  dvi stovyklos senjorams - 40 dalyvių, švietėjiškas renginys „Mano sveikata“ - 32 dalyviai, 24 mankštos  senjorams -480 dalyvių). 
2019 m. vyko 23 seminarai: „Sveikatai palanki mityba. Daržovių vartojimo skatinimas.“ (gegužės mėn., 70 dalyvių), „Sveikatai palanki mityba“ (spalio mėn., 109 dalyviai), „Sveikatai palankūs maisto produktai – geresnė sveikata“ (gruodžio mėn., 94 dalyviai), „Onkologinių ligų prevencija“ (4 mokymai, 195 dalyviai), „Priklausomybė nuo rūkymo“ (lapkričio mėn., 70 dalyvių), konferencija „Diabetas šeimoje“ (lapkričio mėn., 60 dalyvių), „Širdies ir kraujagyslių ligų ir cukrinio diabeto rizikos grupių asmenų sveikatos stiprinimo programa“ (39 renginiai, 845 dalyviai).

	1.4. Įgyvendinti neformaliojo švietimo programas, skirtas suaugusiųjų saviraiškai, meninei kompetencijai gilinti, pažintiniams poreikiams tenkinti.
	Įgyvendinta 2019 m. 
Rezultatas: surengti 62 edukaciniai  renginiai kultūros darbuotojams, finansininkams, tėvams ir kt. suaugusiesiems, kuriuose dalyvavo 1057 dalyviai. Prasmingai ir aktyviai veikė Trečiojo amžiaus universiteto Panevėžio fakultetas. 2019 m. įvyko 460 įvairaus formato TAU PF švietėjiškų renginių, kuriuose dalyvavo 17 855 dalyviai. Daugiausia dėmesio suaugusieji skyrė IT gebėjimams plėtoti, sveikai gyvensenai, Lietuvos istorijos ir kultūros pažinimui, kalbų (anglų, vokiečių, lenkų, prancūzų, lietuvių) mokymuisi.  Plėtota tarpinstitucinė partnerystė su šalies ir miesto institucijomis: muziejais, bibliotekomis, aukštosiomis mokyklomis. Inicijuoti, su partneriais parengti ir laimėti projektai: „Šeimos sveikatos laboratorijos“, „Švari aplinka-gera savijauta“, „Kartu stipresni“, „Savižudybių prevencija stiprinant mokinių, mokytojų kompetencijas Panevėžio mieste“, „Panevėžio neformaliojo suaugusiųjų švietimo darnus vystymasis“. Toliau vykdomi ES projektai ,,Sociokultūrinės veiklos ir savitarpio pagalbos klubas „Sau ir bendruomenei" bei „Sau ir bendruomenei”.

	1.5. Organizuoti Suaugusiųjų švietimo savaitę savivaldybėje.
	Įgyvendinta 2019 m. 
Rezultatas: 2019 metais lapkričio 18-24 d. vyko dvidešimtoji   Suaugusiųjų mokymosi savaitė „Mokymosi pasaulis laukia. Keliaukime.“. Panevėžio švietimo centras,  Panevėžio miesto neformaliojo suaugusiųjų švietimo koordinacinė grupės nariai, Panevėžio suaugusiųjų ir jaunimo mokymo centras aktyviai įsitraukė į judėjimą.

	2. Uždavinys. Sudaryti sąlygas suaugusiesiems įgyti kompetencijų, svarbių sėkmingai profesinei karjerai.


	Priemonės

	2.1. Įgyvendinti pedagogų ir kitų su vaikais dirbančių specialistų kompetencijų tobulinimo programas.
	Įgyvendinta 2019 m. 
Rezultatas: 2019 m. pagilintos pedagogų profesinės, bendrosios ir asmeninės kompetencijos. Su mokyklų vadovais, atsakingais už pedagogų profesinį tobulėjimą, metodinių grupių pirmininkais, pedagogais parengtos 184 pedagogų profesinio tobulėjimo programos,  įgyvendinti 463 edukaciniai renginiai, kuriuose pedagogai bei kiti mokyklų darbuotojai plėtojo profesines ir bendrąsias kompetencijas. Parengtas ir laimėtas tarptautinis „Erasmus+2“ pagrindinio veiksmo (KA2) strateginės partnerystės projekto Nr. 2019-1-LT01KA204-060494 „SUPport of Problem-solving mentality in lifelOng leaRning for Trainers“ projektas   "SUPPORT", sėkmingai įgyvendintas tarptautinis projektas „Take action today to stop the Bullying! Build bridges between Peers“ (KA201  Nr. 2017-1-ES01-KA201-038486), tęsiamos nacionalinio projekto „Inovacijos vaikų darželyje“(Nr. 09.2.1-ESFA-V-726-01-0001) ,,Priešmokyklinio ugdymo metodinės medžiagos priemonių rinkinių rengėjų mokymai“ veiklos.
 

	2.2. Įgyvendinti suaugusiųjų neformaliojo švietimo programas, skirtas profesiniams įgūdžiams įgyti arba patobulinti.




	Rezultatas:  Panevėžio  švietimo centras organizavo  mediatorių mokymus, kuriuose dalyvavo Panevėžio miesto bibliotekų  darbuotojai, teisininkai, Panevėžio kolegijos darbuotojai (43 klausytojai).

	 3. Uždavinys.  Sudaryti palankias sąlygas vyresnio amžiaus panevėžiečiams tenkinti savišvietos, meninius ir kultūrinius poreikius.

	Priemonės 

	3.1. Užsienio kalbų (anglų, vokiečių, prancūzų, lenkų) fakultetas
	TAU PF veikla 2019 m. 
102 TAU PF studentai gilino užsienio kalbų gebėjimus:
· anglų kalbos –  42 dalyviai, 4  mokymosi grupės
· vokiečių kalbos – 27 dalyviai, 3 mokymosi grupės
· prancūzų kalbos - 28 dalyviai, 3 mokymosi grupės 
· lenkų kalbos – 36 dalyviai, 3 mokymosi grupės

	3.2. Informacinių technologijų ir kompiuterinio raštingumo fakultetas
	TAU PF studentai  dalyvavo projekte „Prisijungusi Lietuva: efektyvi, saugi ir atsakinga Lietuvos skaitmeninė bendruomenė“, klausytojams surengta  12 IKT mokymų.

	3.3. Istorijos fakultetas
	Rezultatas: istorijos fakulteto politikų klubą lankė ir veiklose dalyvavo 90 studentų, etnologų klubą – 30, taikaus įvairių religijų sambūvį – 30 dalyvių. 
2019 m. buvo  organizuotos 24 įvairios veiklos, tenkinančios klausytojų poreikius.

	3.4. Sveikatingumo ugdymo fakultetas
	Rezultatas: sveikatos  fakultetą lankė ir veiklose dalyvavo 150 studentų. 

	3.5. Meninio ugdymo fakultetas 
	Rezultatas: menų fakultete veikė literatų klubas, mezgimo, siuvimo, vilnos vėlimo, tapybos grupės, dainos klubas „Atgaiva“.

	4 uždavinys. Telkti suaugusiuosius savanoriškai veiklai ir skatinti būti aktyviais demokratinės visuomenės piliečiais – dalyvauti  bendruomenės gyvenime atstovaujant socialinius, kultūros, ekonomikos, aplinkos apsaugos ir kt. interesus.

	Priemonės 

	4.1. Inicijuoti ir įgyvendinti šviečiamąsias
programas/renginius, skirtus Panevėžio ir Panevėžio krašto istorijai pažinti.
	Rezultatas: 2019 m. vyko III konferencija „Iškilios Panevėžio krašto moterys“. Konferencijoje dalyvavo 86 klausytojai.

	4.2. Inicijuoti savanoriškas pilietines akcijas/
iniciatyvas Panevėžio kultūros objektams išsaugoti ir pažinti, bendravimui ir socialiniam solidarumui stiprinti.
	Rezultatas: 2019 m. vyko 55-osios Baltijos esperantininkų dienos Panevėžyje. Renginyje dalyvavo 450 atstovų iš 37 pasaulio šalių. Vyko VI lenkų kultūros festivalis. Jame dalyvavo kolektyvai iš Lenkijos ir Lietuvos. Iš viso 569 dalyviai: užsieniečių – 365, lietuvių – 204. Į veiklas įsitraukė Panevėžio politikių klubas „Veiklios moterys“, Panevėžio esperanto klubas „Revo“, Panevėžio kurčiųjų ir neprigirdinčiųjų pagrindinė mokykla, Panevėžio turizmo informacijos centras, KTU Panevėžio technologijų ir verslo fakultetas, Panevėžio miesto savivaldybė, Lietuvos esperantininkų sąjunga, Panevėžio miesto neformaliojo suaugusiųjų švietimo koordinacinės grupės nariai. 2019 m.  vyko lenkų kultūros festivalis „Zlota jesien“ („Auksinis ruduo“). Jame dalyvavo du ansambliai iš Lenkijos: „Oberek“ (Wyszkow) ir „Pogranicze“ (Szypliszki) bei penki kolektyvai iš Lietuvos. 

	4.3. Skatinti ir inicijuoti visuomenės švietimą ir
domėjimąsi STEAM temomis,  integruoti STEAM kompetencijų ugdymą į  neformaliojo švietimo programas.
	Rezultatas: Panevėžio švietimo centras Panevėžio gamtos mokslų mokytojams inicijavo seminarų ciklą STEAM temomis. 2019 m. vyko I dalis praktinių-teorinių mokymų, joje dalyvavo 57 klausytojai. 

	4.4. Labdaros-paramos vakaras. 
	Rezultatas: Panevėžio gamtos mokykloje organizuotas labdaros-paramos vakaras, kurio metu paaukotos lėšos panaudotos edukacinėms erdvėms įrengti.

	5. Uždavinys. Informacijos, skirtos motyvuoti suaugusiuosius dalyvauti mokymesi visą gyvenimą, prieinamumo didinimas.

	Priemonė

	5.1. Skelbti informaciją apie neformalųjį suaugusiųjų švietimą Panevėžio miesto savivaldybės interneto svetainėje, vykdyti informacines kampanijas žiniasklaidos priemonėse, interneto svetainėse suaugusiųjų mokymosi motyvacijai didinti. 
	Rezultatas: Panevėžio miesto savivaldybės interneto svetainėje sukurta nuoroda NSŠ veikloms viešinti. 2019 m. kiekvieną mėnesį visų bendradarbiaujančių institucijų, teikiančių neformalaus suaugusiųjų švietimo paslaugas,  informacija apie veiklas buvo talpinama ir skelbiama Panevėžio miesto savivaldybės internetiniame tinklapyje http://www.panevezys.lt/lt/veiklos-sritys/svietimas-237/neformalus-suaugusiuju-svietimas.html.
Suaugusiųjų neformaliojo švietimo veiklos  viešinamos Panevėžio švietimo centro, Panevėžio miesto savivaldybės viešosios bibliotekos, Panevėžio muzikos mokyklos, Panevėžio suaugusiųjų ir jaunimo mokymo centro interneto svetainėse http://www.ppsc.lt/, 
http://panbiblioteka.lt/lt/,
https://muzikos.panevezys.lm.lt/,
https://www.smc.panevezys.lm.lt/

